钦定古今图书集成/明伦汇编/宫闱典/第010卷 > 《慰太皇太后表二首》前人
## 钦定古今图书集成/明伦汇编/宫闱典/第010卷 > 《慰太皇太后表二首》前人

臣某言：“宫车云返，陵邑既营。凡在照临，岂胜摧慕。”伏
惟太皇太后道侔坤育，仁出天成。永怀爱孝之隆，尤
积悲恫之感。稍舒慈念，实慰舆情。臣叨备从官，限分
符守，徒有攀号之至痛，初无办护之微劳。

臣某言：“威灵来返，祠庙有严，序陈昭穆之伦，定列祖
宗之次。哀号罔极，遐迩所同。伏惟太皇太后，功佐帝
图，德齐坤载，永惟孝爱，尤积悲怀。冀纾天性之慈，以
永母仪之福。”